
ΣΧΟΛΙΚΗ ΣΥΜΒΟΥΛΟΣ ΔΗΜΟΤΙΚΗΣ ΕΚΠ/ΣΗΣ

     5ης ΠΕΡΙΦΕΡΕΙΑΣ ΝΟΜΟΥ ΗΡΑΚΛΕΙΟΥ

Ταχ. Δ/νση       : Ρολέν 4                          

Ταχ. Κώδ.         : 71305 Ηράκλειο                    

Πληροφορίες  : Κουτσουράκη Στέλα           

Τηλέφωνο       : 2810 246405, 246400                                                                                                                                                                                           

FAX                    : 2810 283239
               
E-mail               : skutsur@gmail.com       

URL                   : http://sites.google.com/site/stkoutsouraki 

Θέμα 1ο: Ευχές για τη νέα σχολική χρονιά
Αγαπητοί/ές συνάδελφοι/ισσες

        Για τη νέα σχολική χρονιά που ξεκίνησε με καινούριες προοπτικές και ευκαιρίες για νέους παραγωγικούς σχεδιασμούς και προσπάθειες, εύχομαι ολόψυχα σε όλους και όλους σας υγεία και δύναμη για να ανταποκριθούμε στο έπακρο για ακόμη μια φορά σε αυτές. Η πολύχρονη συνεργασία μαζί σας και η διαρκής διαπίστωση ότι η ίδια η αισιόδοξη φύση του δασκάλου μετασχηματίζει κάθε δυσκολία σε μια δυναμική νέα ευκαιρία για την εκπαίδευση και τα παιδιά μας, έχει κάνει βεβαιότητα τη διάθεσή σας για προσφορά, την επιμονή και την υπομονή σας, την έμπνευση, τη θέληση για συνεργασία, τη δημιουργική σας φαντασία.

        Ιδιαίτερα καλωσορίζω όσους και όσες αναλαμβάνετε για πρώτη φορά υπηρεσία στην περιφέρεια ευθύνης μου, κι εύχομαι καλή δύναμη στο έργο σας. 

        Σας καλώ για μια ακόμη φορά να συμπορευτούμε όλοι σ’ έναν δρόμο που δεν ήταν ποτέ εύκολος είναι όμως εξαιρετικά ενδιαφέρων. Όραμα και τελική μας επιδίωξη παραμένει ασφαλώς ένα σχολείο φιλόξενο, ευαίσθητο και αποτελεσματικό για όλους τους «διαφορετικούς» μαθητές μας, ικανό να ανταποκριθεί στις πολύπλευρες ανάγκες και δυνατότητες τους. 

         Στην πορεία μας αυτή θα εξακολουθήσω να είμαι συνεργάτιδα και αρωγός στις προσπάθειές σας για αναβάθμιση του εκπαιδευτικού έργου υποστηρίζοντας και ενθαρρύνοντας τις πρωτοβουλίες σας με κάθε δυνατό τρόπο. Με τις σκέψεις αυτές εύχομαι σε όλους και όλες σας 

μια ενδιαφέρουσα, δημιουργική και εποικοδομητική χρονιά,

με φαντασία, έμπνευση, δύναμη, υγεία και πρόοδο προσωπική και οικογενειακή.

Θέμα 2ο: Επιμορφωτική συνάντηση 

          Στο πλαίσιο των επιμορφωτικών δράσεων που απευθύνονται στους εκπαιδευτικούς της περιφέρειάς μας θα πραγματοποιηθεί επιμορφωτική συνάντηση με τους/τις δασκάλες/ους της Α΄τάξης των Σχολείων της Περιφέρειάς μας ως εξής: 

· Την Τετάρτη 14 Σεπτεμβρίου 2016, στις 11.00-14.00 επιμορφωτική συνάντηση για τους/τις δασκάλους/ες της Α΄τάξης των Σχολείων της Περιφέρειάς μας (από κοινού με τους/τις δασκάλους/ες Α΄τάξης της 9ης περιφέρειας) στο 41ο Δημ. Σχ. Ηρακλείου (Μελετίου Πηγά 63-παράλληλη με Παπαναστασίου, στο ύψος του πρατηρίου καυσίμων), με θέμα: 
«Η γλωσσική διδασκαλία στην Α΄τάξη: θεωρία και πράξη για την ομαλή μετάβαση από την Ανάδυση του Γραμματισμού στην Πρώτη Ανάγνωση και Γραφή» (εμπλουτισμένη εισήγηση)-Στέλα Κουτσουράκη, Σχ. Σύμβουλος 5ης Περιφέρειας Ν. Ηρακλείου.
        Στόχοι της συνάντησης είναι η ενημέρωση για το γλωσσικό προφίλ των μαθητών στην αρχή της Α΄τάξης, η γνωριμία με την πρώτη ενότητα της γλωσσικής διδασκαλίας και η παροχή πρακτικών, καινοτόμων, εφαρμόσιμων διδακτικών προτάσεων για την εισαγωγική ενότητα.     
          Οι συνάδελφοι που έχουν παρακολουθήσει επανειλημμένως τη συγκεκριμένη επιμορφωτική συνάντηση της Α΄τάξης της 5ης περιφέρειας, η οποία πραγματοποιείται στην έναρξη κάθε σχολικής χρονιάς, μπορούν να παραμείνουν στο σχολείο τους, εφόσον βέβαια θεωρούν ότι έχουν ενημερωθεί και επιμορφωθεί επαρκώς στο παρελθόν στη μεθοδολογική διάσταση της διδασκαλίας πρώτης ανάγνωσης και γραφής. Η παρουσία όμως των νεοφερμένων στην περιφέρειά μας συναδέλφων και όσων αναλαμβάνουν την Α΄τάξη για πρώτη φορά ή μετά από χρόνια είναι υποχρεωτική.
        Επισημαίνεται ότι, όπως κάθε χρόνο, θα ακολουθήσει και δεύτερη επιμορφωτική συνάντηση τον Οκτώβριο για την ενσυνείδητη διδασκαλία γραμμάτων και διγράφων. Η ημερομηνία θα ανακοινωθεί έγκαιρα.
        Παρακαλούνται οι διευθυντές/τριες & οι προϊστάμενοι/ες:

· να μας αποστείλουν ηλεκτρονικά μέχρι και την Τρίτη 13 Σεπτεμβρίου 2016 τα ονόματα των εκπαιδευτικών που θα παρακολουθήσουν το σεμινάριο με κριτήριο όσα αναφέρονται παραπάνω, προκειμένου να οργανωθεί ο χώρος και η διαδικασία
· να φροντίσουν ώστε να μη διαταραχθεί η εύρυθμη λειτουργία των σχολείων. 
         Εφιστάται η προσοχή των εκπαιδευτικών στην έγκαιρη άφιξη, ώστε να αξιοποιηθεί πλήρως ο διαθέσιμος χρόνος.
Η Σχολική Σύμβουλος
                                                                                                                                        Κουτσουράκη Στέλα

ΠΡΟΣ:  Τους/τις κ. Διευθυντές/τριες, τους/τις 


              κ. Προϊσταμένους/ες και τους/τις 


              εκπαιδευτικούς των Δημοτικών   


              Σχολείων της Περιφέρειας


ΚΟΙΝ: 1. κ. Προϊστάμενο Επιστημονικής -


                Παιδαγωγικής Καθοδήγησης


                Α/θμιας Εκπ/σης Κρήτης


            2. κ. Δ/ντή Α/θμιας Εκπ/σης 


                 Ν. Ηρακλείου


            








